b'\n_START_ARTICLE_\nMuseumssag\n_START_PARAGRAPH_\nMuseumssag er en samling oplysninger om den dokumentation, et museum har inden for et bestemt emne. Det kan f.eks. v\xc3\xa6re en ark\xc3\xa6ologisk udgravning med alle dens oplysninger om fund og udgravningsplaner. Eller det kan v\xc3\xa6re en unders\xc3\xb8gelse af 1800-tallets s\xc3\xb8fart med oplysninger om de genstande, fotos, arkivalier mv. som museet i den anledning har indsamlet. Museumssag er det centrale begreb i den s\xc3\xa5kaldte sagsregistrering, der siden ca. 1970 har v\xc3\xa6ret normen for statslige og statsanerkendte museers registrering af deres samlinger.'